Vallensbæk Senior Park

Nyhedsbrev nr. 9 Maj 2017

**Kære beboere, Vallensbæk Stationstorv 3**

Så er vi klar med nyhedsbrev nr. 9. Denne gang også først og fremmest spørgsmål, som er dukket op i forbindelse med indflytningen.

**Parkering**

Parkeringsregler er beskrevet i den mappe, som I har fået udleveret samtidig med nøgler til jeres lejlighed.

Parkering på P-dækket er frit de første 14 dage selvom der er opsat skilte med parkeringsregler. Reglerne gælder altså fra mandag den 15. maj. Det vil sige, at håndværkere, gæster og selvfølgelig beboere frit kan parkere på P-dækket indtil denne dato. Fra den 15. maj har vi fri parkering med en P-licens i forruden.

**Parkeringslicenser og gæstebilletter**

Vi har nu modtaget parkeringslicenser, som en af de nærmeste dage vil blive lagt i jeres postkasse sammen med et par Tro- og loveerklæringer, som du skal benytte, hvis du ikke kan finde en ledig parkeringsplads indenfor 5 minutter på P-dækket. P-licensen har samme nummer, som din lejlighed havde tidligere.

Gæstebilletter følger så snart vi har modtaget dem.

Jørgen Bresson er P-administrator, og har du spørgsmål, så er du velkommen til at kontakte ham på mail: jb@BressonFoto.dk eller telefon 20 29 45 25.

En parkeringslicens må ikke sælges videre eller lånes ud. Har du ikke brug for din P-licens, så kontakt Jørgen, som har en venteliste med beboere, som har behov for en ekstra licens. Du kan altid få din licens tilbage med en uges varsel. Se parkeringsregler i mappen.

**Handicapparkeringsplads**

Har du behov for en handicapparkeringsplads, så kontakt Jørgen inden den 15. maj eller Peder.

Er der flere lejere, der har ønske om en handicapparkeringsplads, skal det bemærkes, at der kun er to af de 49 pladser, der kan konverteres til handicapparkering, hvorfor tildeling vil ske ved lodtrækning, når en eller begge handicappladser er frie.

**Glasdøre fra Svane Køkkenet til bad**

På grund af særlige forhold er der et sæt glasdøre i overskud. Du kan derfor stadig nå at bestille glasdøre, hvis det har din interesse, pris kr. 3.900, montering så hurtigt som muligt. Ring til Peder på 61 78 18 73.

**Indflytning**

Næsten alle har fået udleveret nøgler og de første er flyttet ind. Det så ud til at fungere tilfredsstillende, selvom der ikke er meget plads til flyttebiler og en trappe, som ikke var klar til brug. Håber det kan fortsætte på den gode måde, hvor vi tager hensyn til hinanden.

Her er igen kontaktoplysninger til ejendomskontoret, hvis der bliver brug for deres assistance.

**Stationstorvet - indflytning og drift**

Ejendomskontoret, Højstrupparken 38 st. mf.

Åbningstider: Tirsdag og fredag mellem 09,00 - 09,30

Telefon: 43 73 23 86

Mail fra 1.5: ek-stationstorvet@kab-bolig.dk

Udenfor kontortid kan Flemming og Jan kontaktes på ejendomskontorets telefon 43 73 23 86. Er der ingen på kontoret kan man indtale en besked.

Næste Nyhedsbrev vil blandt andet handle om folie på alle døre, mangellister (husk at notere alt, som du får øje på) og forhåbentlig er der også godt nyt fra YouSee.

**Hvis du har forslag til emner**, som ønskes belyst i et af de kommende nyhedsbreve, så er du velkommen til at skrive til redaktøren.

Du kan også altid kontakte mig på 61781873 eller 43645387.

Venlig hilsen

Vallensbæk, den 1. maj 2017

Vallensbæk Senior Park

Peder

**Her kan du finde oplysninger**

På KAB´s hjemmeside www.kab-bolig.dk kan du finde oplysninger om KAB og boligafdelingerne.

|  |  |  |
| --- | --- | --- |
|  |  |  |
|  | | |